stanford-oval/wikipedia huggingface dataset:
מפרץ וודינגטון (אנטארקטיקה)

ערך זה עוסק במפרץ בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 על שם:  Richard Waddington 
 סוג:  מפרץ 
 מידע נוסף
 קואורדינטות:  65°16′00″S 64°05′00″W﻿ / ﻿65.2667°S 64.0833°W﻿ / -65.2667; -64.0833
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרץ וודינגטון(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרץ וודינגטון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ וודינגטון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ וודינגטון
 
מפרץ וודינגטון או מפרץ ואדינגטון (באנגלית: Waddington Bay) הוא מפרץ בחוף המערבי של חצי האי קייב, שבחוף המערבי של ארץ גרהאם, שבאנטארקטיקה.
אורכו (רוחב פתחו של המפרץ) של המפרץ 3.7 קילומטרים, בכיוון צפון-מערב - דרום-מזרח.
רוחבו של המפרץ (עומק כניסתו אל תוך היבשת) - 1.9 קילומטרים.
המפרץ ממוקם צפונית לכף טאקסן.
מושבה גדולה של פינגווינים לבני-אוזן התגלתה בחלק הדרומי של המפרץ.
היסטוריה > גילוי ומיפוי המפרץ

המפרץ התגלה ומופה לראשונה באופן גס על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
המפרץ מופה באופן יסודי יותר על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910, בפיקודו של ז'אן-באטיסט שארקו.
המפרץ מופה מחדש על ידי הצי המלכותי במסגרת סקר שטחי חסות איי פוקלנד בשנת 1958.
היסטוריה > מקור השם

שארקו נתן למפרץ את שמו.
שארקו קרא למפרץ על שמו של סנטור וודינגטון, נשיא לשכת המסחר של רואן, שבצרפת, באותה עת, אשר ערך קבלת פנים מפוארת לשארקו ומשלחתו, בשובם לצרפת בשנת 1910.
גלריית תמונות

משייט בקייאק צופה בכלב ים במפרץ וודינגטון
שייט קייאקים במפרץ וודינגטון
שייטי קייאקים במפרץ וודינגטון
קרח צף במפרץ וודינגטון
מושבת פינגווינים בחוף הדרומי של מפרץ וודינגטון
לקריאה נוספת

• United States. Defense Mapping Agency. Hydrographic Center, , P 169
• United States. Defense Mapping Agency. Hydrographic Center, , P 139
• Defense Mapping Agency 1992, , P 356
• O. V. Mytrokhyn, V. G. Bakhmutov, A. G. Aleksieienko, L. I. Gavryliv, T. V. Mytrokhina, , No 16 (2017): Ukrainian Antarctic Journal, DOI: https://doi.org/10.33275/1727-7485.16.2017.55
• V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, , Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x
הערות שוליים

↑  הגאזט השמות האנטארקטיים הרשמי של ארצות הברית
1 2 3 4 5 6 7 8 9 10 11 12 13  מידע גאוגרפי והיסטורי
↑   מפרץ וודינגטון, סרטון  באתר יוטיוב
1 2 3 4 5 6 7 8 9 10 11  מידע היסטורי
מריה פיה, נסיכת סבויה

מריה פיה, נסיכת סבויה (באיטלקית: Maria Pia di Savoia;‏ 16 באוקטובר 1847 - 5 ביולי 1911), הייתה בתו של ויטוריו אמנואלה השני, מלך איטליה ואשתו של לואיש הראשון, מלך פורטוגל.
ביוגרפיה

מריה פיה נולדה ב-16 באוקטובר 1847 בארמון המלכותי של בית סבויה, טורינו, לויטוריו אמנואלה השני, מלך איטליה ולאדלייד מאוסטריה, בתם של ריינר יוזף, ארכידוכס אוסטריה ואליזבת, נסיכת סקסוניה. מריה פיה הייתה אחותם של אומברטו הראשון, מלך איטליה ואמדאו הראשון, מלך ספרד.
ב-6 באוקטובר 1862 התחתנה מריה פיה עם לואיש הראשון, מלך פורטוגל, ממנו נולדו לה 2 ילדים. מריה פיה נחשבה לבזבזנית, אולם פיזרה הרבה צדקה לעזרת העם הפורטוגזי, ובשל כך הייתה ידועה על ידי העם הפורטוגזי כ"מלאך של צדקה "ו"אם לעניים". בנשף מסכות בשנת 1865 החליפה מריה פיה את התלבושת שלוש פעמים, וכאשר הפרלמנט הפורטוגזי דן בהוצאותיה, היא ענתה "אם אתה רוצה מלכה, אתה צריך לשלם לה". בשל תפקידה, היא הייתה אחראית במידה רבה על הפנים של ארמון המלכותי אז'ודה בליסבון, והייתה אחראית על הסעודות במהלך ביקורים של ראשי מדינה זרים. מריה פיה לא התערבה בפוליטיקה, אבל בסכסוך עם ז'ואאו קרלוש דה סלדנהאה דה אוליביירה א דאון, הדוכס הראשון של סלדנהאה בשנת 1870, היא אמרה לו: "אם הייתי המלך, הייתי יורה בך!".
בשנת 1889 מת בעלה לואיש הראשון, מלך פורטוגל, ובנה קרלוש הראשון, מלך פורטוגל עלה לשלטון במקומו. מריה פיה נשארה פעילה מאוד והמשיכה בפרויקטים החברתיים שלה, בעוד היא מחזיקה בעמדה דומיננטית בבית המלוכה, ואף שימשה כעוצרת בעת היעדרם של המלך והמלכה בחו"ל. בשנת 1908 נרצחו בנה קרלוש הראשון, מלך פורטוגל ונכדה לואיש פיליפה, נסיך הכתר של פורטוגל, מה שהשפיע קשות על מריה פיה, ונכדה מנואל השני, מלך פורטוגל עלה לשלטון. בשנת 1910 הודח נכדה מנואל השני בהפיכה צבאית, ופורטוגל הפכה לרפובליקה. לאחר ההפיכה שבה מריה פיה לאיטליה, וב-5 ביולי 1911 היא מתה במעון הציד של סטופיניג'י.
משפחתה

ב-6 באוקטובר 1862 התחתנה מריה פיה עם לואיש הראשון, מלך פורטוגל, ממנו נולדו לה 2 ילדים:
קרלוש, מלך פורטוגל (1863–1908)
אפונסו, דוכס פורטו (1865–1920)
מסע בין כוכבים: דורות

| --- | --- |

 מבוסס על:  מסע בין כוכבים: הסדרה המקורית 
 בימוי:  דייוויד קרסון
 הופק בידי:  ריק ברמן
 תסריט:  ריק ברמן רונלד ד. מור בראנון בראגה יוצר: ג'ין רודנברי
 עריכה:  פטר ברגר 
 שחקנים ראשיים:  ראה פירוט
 מוזיקה:  דניס מקארתי
 צילום:  ג'ון אלונזו 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  הורדה דיגיטלית, וידאו על פי דרישה 
 הקרנת בכורה:  18 בנובמבר 1994
 משך הקרנה:  118 דקות
 שפת הסרט:  אנגלית
 סוגה:  סרט פעולה, קרוסאובר, סרט הרפתקאות, סרט מדע בדיוני, סרט מסע בזמן 
 תקציב:  35 מיליון דולר
 הכנסות:  118 מיליון דולר
 הכנסות באתר מוג'ו:   startrek7
 סרט קודם:  מסע בין כוכבים 6: הארץ הלא נודעת
 סרט הבא:  מסע בין כוכבים: המפגש
 אתר רשמי
 דף הסרט ב־IMDb
 
מסע בין כוכבים: דורות (באנגלית: Star Trek Generations) הוא סרט מדע בדיוני משנת 1994, והוא השביעי בסדרת סרטי מסע בין כוכבים. סרט זה הוא הראשון של צוות הדור הבא של האנטרפרייז. בסרט מופיעות גם כמה מהדמויות של הסדרה המקורית, בהם קפטן קירק.
הסרט זכה לכמה מועמדויות לפרסים, ביניהם שתי מועמדויות לפרס סאטורן על סרט המדע בדיוני הטוב ביותר ושחקנית המשנה הטובה ביותר (וופי גולדברג), מועמדות לפרס הוגו על העיבוד הדרמטי הטוב ביותר, ומועמדות לפרס ראזי על שחקן המשנה הגרוע ביותר (ויליאם שאטנר).
עלילה

קפטן ג'יימס טי. קירק משתתף בהשקת ספינת החלל "אנטרפרייז NCC-1701-B" החדשה, שבפיקודו של קפטן ג'ון הארימן. אולם, הספינה נשלחת למבצע הצלת פליטים אלוריאנים שנלכדים באמצעו של "סרט אנרגיה" מסתורי. בין הניצולים נמצאים ד"ר סוראן וגיינן. במהלך מבצע ההצלה, נודע כי קפטן קירק נחשב כמת.
לאחר 78 שנים, ספינת החלל "אנטרפרייז NCC-1701-D", בפיקודו של קפטן ז'אן לוק פיקארד, עונה לשדר מצוקה מתחנת תצפית סולארית. הצוות מגלה כי התחנה הותקפה, כנראה בידי הרומולאנים. אחד השורדים, ד"ר סוראן, מבקש לחזור לתחנה בתואנה של ניסוי חשוב שהוא עורך. לאחר חזרתו לתחנת המחקר, סוראן משגר טיל טריליתיום לעבר הכוכב, בכך גורם לנובה. הוא לוקח את ג'ורדי לה פורג' כבן ערובה ונמלט יחד איתו ב"ציפור טרף" קלינגונית של האחיות דוראס.
גיינן מסבירה לקפטן פיקארד כי סוראן מבקש לחזור ל"נקסוס", מקום שבו משאלותיו של אדם הופכות למציאות, וכי "סרט האנרגיה" הוא האמצעי שדרכו ניתן לעבור לאותו מישור של קיום. בעזרתו של דאטה, פיקארד מגלה כי שיגור הטיל לעבר הכוכב בידי סוראן ערער את שדה הגרביטציה המקומי, ובכך שינה את מסלולו של סרט האנרגיה. כדי לעבור בסרט האנרגיה, מיקומו של סוראן הוא בכוכב הלכת הקרוב ביותר, "ורידיאן 3".
כאשר האנטרפרייז מגיעה ל"ורידיאן 3", פיקארד משוגר אל פני הכוכב כדי לשכנע את סוראן, בעוד הצוות נתקל ב"ציפור הטרף" הקלינגונית של האחיות דוראס, שמציעות את ג'ורדי תמורת פיקארד. ג'ורדי חוזר לתפקידו בלי לדעת כי הושתל במכשיר הראיה שלו משדר. האחיות דוראס משתמשות במשדר כדי לגלות את תדר המגינים של האנטרפרייז, מתאמות את הנשק של "ציפור הטרף" ומתקיפות את האנטרפרייז, כשהטורפדו חודר מבעד למעטה המגינים. האנטרפרייז, בפיקודו של רייקר, מצליחה להשמיד את ספינת הקרב הקלינגונית, אך נאלצת להפריד את החלק הקדמי של הספינה בגלל עומס יתר במנוע הליבה האחורי. כתוצאה מכך, החלק האחורי של הספינה מתפוצץ ומשלח את החלק הקדמי לאטמוספירה של "ורידיאן 3", שנוחת נחיתת חירום על פני האדמה.
בינתיים, פיקארד מגלה שסוראן הכין נשק טריליתיום המכוון בטיימר ומוגן על ידי שדה כוח. פיקארד לא מצליח לעצור את סוראן בזמן, ולפני שהטיל גורם לכוכב להפוך לנובה, שמשמיד את הכוכב ואת האנטרפרייז, הוא נשאב לתוך ה"נקסוס". פיקארד מתעורר לתוך מציאות שהייתה עד כה חלומו: יש לו משפחה משלו. אך עד מהרה הוא מגלה את גיינן, שמאיצה בו להמשיך במשימתו. או אז הוא מוצא את קפטן קירק, שנשאב לתוך ה"נקסוס" לפני 75 שנה, ומשכנע אותו לחזור איתו ולעצור את סוראן, שכן תפקידו למען הפדרציה גדול יותר ממאוויו הפנימיים. שניהם חוזרים זמן קצר לפני שסוראן משגר את הטיל, ובשיתוף פעולה הם מצליחים להביסו, אך במחיר מותו של קפטן קירק.
לבסוף, פיקארד קובר את קירק וניצל בידי צוות הצלה יחד עם שאר חברי הצוות.
תפקידים ראשיים

| שחקן/שחקנית | תפקיד |
| --- | --- |
פטריק סטוארט: קפטן ז'אן-לוק פיקארד
ג'ונתן פרייקס: קומנדר ויליאם רייקר
ברנט ספיינר: לוטננט קומנדר דאטה
לוואר ברטון: לוטננט קומנדר ג'ורדי לאפורג'
מייקל דורן: לוטננט קומנדר וורף
גייטס מק'פאדן: קומנדר (דוקטור) בוורלי קראשר
מרינה סירטיס: קומנדר (יועצת) דיאנה טרוי
מלקולם מקדואל: דוקטור טוליאן סוראן
וופי גולדברג: גאינן
ויליאם שאטנר: קפטן ג'יימס "ג'ים" טי קירק
ג'יימס דוהן: קפטן מונטגומרי "סקוטי" סקוט
וולטר קניג: קומנדר פאבל צ'כוב
אלן ראק: קפטן ג'ון הארימן
הפקה וצילום

המפיק ריק ברמן התבקש לפתח סרט בסדרת מסע בין כוכבים: הדור הבא עוד בזמן עונתה השישית של הסדרה בשנת 1993. הוצעו לו שני תסריטים: האחד של מוריס הארלי, עורך בעונה השנייה של הסדרה, והשני - הנבחר - של רונלד ד. מור ושל בראנון בראגה, שכתבו יחדיו מספר פרקים בסדרה. כבמאי נבחר דייוויד קרסון, שביים מספר פרקים בסדרה.
לנרד נימוי סירב להשתתף בסרט, ואילו דפורסט קלי רצה להשתתף אך לא יכול היה עקב בריאות לקויה. משפטי הדמויות שלהם הוכנסו לאלה של סקוטי (ג'יימס דוהן) וצ'קוב (ולטר קניג). הפקת הסרט החלה מיד בתום הסדרה, כאשר השתתפו בו אנשי ההפקה שעבדו על צילומה. במהלך הצילומים, התלבושות שמשמשות את חברי צוות האנטרפרייז הן הישנות מהסדרה וכן החדשות, שמשמשות את צוות חלל עמוק 9. הדבר מהדהד לפרקים הראשונים של מסע בין כוכבים: הסדרה המקורית, בהם הצוות לובש מדים שהופיעו בפרק הפיילוט.
השחקן טים רוס, ששיחק את הקצין הטקטי טובוק במסע בין כוכבים: וויאג'ר, מופיע בסרט בהופעת אורח כניצב. בהמשך נקבע לצורך המשכיות, כי טובוק שירת בספינת החלל אקסלסיור בסרט מסע בין כוכבים 6: הארץ הלא נודעת.
תקציב והכנסות

הסרט, שנעשה בתקציב של 35 מיליון דולר, הכניס למעלה מ-75 מיליון דולר בארצות הברית ו-118 מיליון ברחבי העולם.
הערות שוליים

↑  Awards for Star Trek: Generations, באתר IMDb
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
| --- | --- |
בקרת זהויות :  BNE: XX3756954  GND: 106304362X  LCCN: no98053890  MusicBrainz release group: 684ebdca-ae9f-3ba2-a966-1c28fb1ffbdf  VIAF: 223743329   WorldCat (עם VIAF): 223743329
מעצב

מעצבת עובדת בסטודיו לעיצוב
המעצבת עדי טוך
מעצב הוא אדם העוסק בעיצוב, משמע בתכנון של מוצר או מערכות באופן שיענו על קריטריונים רבים, כגון מראה חזותי אטרקטיבי יותר, נוחות רבה, מחיר סביר או מאפיינים אחרים. על פי רוב, החפץ המעוצב, בניגוד ליצירת אמנות, צריך לענות על צרכיו של לקוח מסוים, או קבוצה של לקוחות. המעצב משתמש בכלים הקרובים לתחומי ההנדסה והאמנות, אך אין הכרח להיותו אמן או מהנדס לשם פעולת העיצוב.
המעצב נדרש להיות ניחן ביצירתיות, בכישרון ובמיומנות מיוחדת נרכשת - על פי רוב היא נרכשת במוסדות להשכלה גבוהה.
עבודת המעצב משלבת בין העברת מסרים בדומה לאמנות (מסרים פסיכולוגיים, חברתיים, אסתטיים וכו'), לבין שימוש באמצעים הנדסיים וידע טכני. המעצב נדרש ליצור את אמנותו במגבלות שלא קיימות לאמן שאינו מעצב. לדוגמה, מעצב פנים או אדריכל נדרשים מעצבים את החלל שסביבנו באופן שיעביר תחושה מסוימת לאדם השוהה בו (תחושת כבוד ויראה במבנה המאדיר אל או ממסד או תחושת נינוחות ורוגע בבית מגורים) תוך מגבלות כוחות הטבע, כוחות השוק והטכנולוגיה; המעצב התעשייתי נדרש ליצור מוצר שיענה לצרכים הטכניים ומגבלות התקציב אך יהיה נוח למשתמש ויקרין תדמית המתאימה לשוק שלו.
תהליך עבודת המעצב כוללת מחקר ראשוני המתייחס ללקוח, לשוק ולסביבה, לאחריו העלאת חלופות ובדיקת יישומן. עם זאת, תהליך זה אינו ליניארי ומעצבים שונים עובדים בדרכים שונות.
דוגמאות

דוגמאות של סוגים שונים של מעצבים כוללים :
מעצב פנים, מעצב אופנה, מעצב במה, מעצב גרפי, מעצב תעשייתי, מעצב אתרי אינטרנט
ראו גם

עיצוב
אדריכלות
אמן (אמנות)
מק דויד

| --- | --- |

סניף מק דויד בחיפה
 נתונים כלליים
 מייסדים:  דוד וחזי מגן, יגאל זומר
 תקופת הפעילות:  1978–הווה (כ־46 שנים) 
 מיקום המטה:  חיפה 
 ענפי תעשייה:  מסעדת מזון מהיר 
 מוצרים עיקריים:  המבורגרים
 
מק דויד (באנגלית: MacDavid) היא רשת מזון מהיר ישראלית, שהגיעה לשיא פעילותה בסוף שנות ה-80 של המאה ה-20, אז הפעילה עשרות סניפים. נכון למאי 2024, פועל סניף יחיד של הרשת בחיפה (שהוקם ב-1982) במרכז זיו, בשכונת נווה שאנן.
היסטוריה

הרשת הוקמה בשנת 1978 על ידי האחים דוד וחזי מגן יחד עם יגאל זומר, כרשת המתמחה בהגשת המבורגרים בסגנון אמריקאי. מקור השם הוא בשמו של השותף דוד, וכמשחק מילים המתייחס ויוצר דמיון לשם רשת ההמבורגרים מקדונלד'ס, שלא פעלה בישראל באותה עת בגלל החרם הערבי. הסניף הראשון הוקם בפינת הרחובות פרישמן-דיזנגוף בתל אביב. הסניף השני הוקם במרכז הכרמל שבחיפה. בינואר 1979 נתבעה הרשת על ידי מקדונלד'ס העולמית בטענה לשימוש בשם דומה לשלה שהוא סימן מסחר רשום. אולם מאחר שמקדונלד'ס לא פעלה אז בישראל ומייסדי הרשת אף ניסו לקבל ממנה זיכיון קודם שפתחו את "מק דויד", התביעה נדחתה.
סניף ראשון נפתח בירושלים, ברחוב יפו סמוך לכיכר ציון ב-1984. בשנת 1986 דירג מבקר המסעדות גיל חובב את ההמבורגר של הסניף בירושלים כטעים בישראל. הרשת התרחבה במהירות בתקופה זו בעיקר באמצעות זכיינים.
בשנת 1989 מנתה הרשת בשיאה 28 סניפים ברחבי ישראל. הסניף הצפוני ביותר פעל בקריית שמונה והדרומי באילת.
הרשת הייתה מזוהה עם כרטיסי גירוד שהוענקו ללקוחות, ובהם ניתן היה לזכות בפרסים שונים. בנוסף נהגה לערוך תחרויות זלילת המבורגרים למטרות פרסום.
בתחילת שנות ה-90 של המאה ה-20 החלה הרשת לצמצם את מספר סניפיה, בעקבות התחרות הגוברת עם המתחרה הוותיקה בורגראנץ' והרשת האמריקאית ונדיס שהחלה לפעול בישראל. בעקבות כניסת רשת מקדונלד'ס לפעילות ישראל באוקטובר 1993, ואחר כך גם רשת בורגר קינג, נסגרו כל סניפי הרשת תוך מספר שנים, לאחר שהצרכנים העדיפו את רשתות אלו על פניה.
בשנת 2011 התכוונו בעלי רשת המרכולים "ביג זול" להפעיל רשת המבורגרים ארצית תחת שם המותג, תוך טענה כי מבחינה משפטית שם המותג פנוי לשימוש, מול טענת בעלי הסניף החיפאי כי הוא מחזיק בזכויות על השם. בינואר באותה השנה נפתח "מק דויד" בנצרת עילית. בהמשך נפתח סניף נוסף, אך זמן לא רב לאחר מכן הסניפים הללו נסגרו, והיוזמה לא יצאה אל הפועל.
הערות שוליים

↑  יחיד ומיוחד: מק דיויד בנווה שאנן חוגג 40 שנה, באתר רדיו חיפה - 107.5FM, ‏6 בדצמבר 2022
↑  מיכל הולצמן, ביג מק - מזללות ההמבורגרים הגיעו מארצות הברית לארץ לפני שנים אחדות, אבל באחרונה הן עוברות מהפכה עם בואם של יזמים ישראלים שרכשו ידע ונסיון בארצות הברית, מעריב, 20 בדצמבר 1988
↑  מקדונלד'ס - רישון להדפסת כסף, מעריב, 18 באוגוסט 1987
↑  Mcdonalds sues MacDavid over rights to use name, בעיתון the montreal gazzete‏, 11 בינואר 1979
↑  Hamburger war keen, The Australian Jewish News (Melbourne), ‏29 JAN 1979
↑  מק אלסקה - בראשית היתה אלסקה, קפה ממוסד מול קולנוע ציון. אלסקה הפכה לפני ארבע שנים לסופרמרקט מול כיכר־ציון. עכשיו נפתח שם מק־דייוויד, כל העיר, 27 ביולי 1984
1 2  גיל חובב, אוכל - מק לא מקורי, כל העיר, 14 בנובמבר 1986
↑  מקדויד - דרושים מצליחנים נוספים לרשת, חדשות, 4 בינואר 1987
↑  רשת מק דיויד היא רשת ההמבורגרים הגדולה והטובה בארץ. הרשת פרושה בכל רחבי הארץ: מקרית שמונה בצפון עד בת־ים אילת בדרום, חדשות, 2 באוקטובר 1988
↑  מירי פז, לשאפתנים בלבד - רשת מזנוני ההמבורגרים "מק־דיוויד" תערוך תחרות זלילת המבורגרים, במאמץ לשבור את שיא גינס, דבר, 31 בדצמבר 1980
ניר בכר, אירוע - על חודה של לחמנייה -  תחרות אלוף ירושלים בזלילת האמבורגרים; סניף מק־דייוויד בבנייני רג'ואן, יום שני 15.00, כל העיר, 4 באוגוסט 1989
↑  איל אוחנה, תעשיית ההמבורגרים בישראל, חדשות, 9 באוגוסט 1990
↑  גל אוחובסקי, ההיסטריה סביב הקציצה - הסניף הישראלי הראשון של מקדונלד'ס נפתח, חדשות, 14 באוקטובר 1993
↑  אודי נחשון, שת" פ בין כלל ובורגר ראנץ' לקבלת זיכיון בורגר קינג, חדשות, 21 ביולי 1993
↑  קשיי עיכול, באתר גלובס, 21 באוגוסט 2008
↑  מירב קריסטל, רשת מק דיוויד קמה לתחיה?, באתר ynet, 10 בינואר 2011
↑  אילנית חיות, ‏רשת "מק דיוויד" עושה קאמבק: תפתח סניפים בישראל, באתר גלובס, 10 בינואר 2011
מריה פיה, נסיכת שתי הסיציליות

מריה פיה, נסיכת שתי הסיציליות (באיטלקית: Maria Pia, Principessa di Borbone delle Due Sicilie‏; 2 באוגוסט 1849 – 29 בספטמבר 1882) הייתה בתו של פרננדו השני, מלך שתי הסיציליות ואשתו של רוברטו הראשון, דוכס פארמה.
ביוגרפיה

מריה פיה נולדה ב-2 באוגוסט 1849 בגאאטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.
בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה פיה יחד עם משפחתה ברחו לרומא, ובהמשך עברו משם לווינה. ב-5 באפריל 1869 התחתנה מריה פיה עם רוברטו הראשון, דוכס פארמה, ממנו נולדו לה 12 ילדים, מהם 6 פגועים נפשית.
ב-29 בספטמבר 1882 מתה מריה פיה בביאריץ, צרפת, בעת שילדה את בנה אוגוסטו שמת מיד לאחר הלידה. לאחר מותה התחתן בעלה רוברטו עם מריה אנטוניה, נסיכת פורטוגל, שאף ממנה היו לו 12 ילדים.
משפחתה

ב-5 באפריל 1869 התחתנה מריה פיה עם רוברטו הראשון, דוכס פארמה, ממנו נולדו לה 12 ילדים:
מריה לואיזה, נסיכת בורבון-פארמה (1870–1899), התחתנה עם פרדיננד הראשון, מלך בולגריה
פרדיננדו, נסיך בורבון-פארמה (1871)
לואיזה מריה, נסיכת בורבון-פארמה (1872–1943)
אנריקו, דוכס פארמה (1873–1939)
מריה אימקולאטה, נסיכת בורבון-פארמה (1874–1914)
ג'וזפה, דוכס פארמה (1875–1950)
מריה תרזה, נסיכת בורבון-פארמה (1876–1959)
מריה פיה, נסיכת בורבון-פארמה (1877–1915)
באטריצ'ה, נסיכת בורבון-פארמה (1879–1946), התחתנה עם פייטרו לוצ'סי-פאלי
אליא, דוכס פארמה (1880–1959), התחתן עם מריה אנה, ארכידוכסית אוסטריה
מריה אנסטסיה, נסיכת בורבון-פארמה (1881)
אוגוסטו, נסיך בורבון-פארמה (1882)
ליברה

ערך זה עוסק ביחידת מידה. אם התכוונתם למשמעות אחרת, ראו .
ליברה (בלטינית: Libra, ברבים ליבראות), ליטרה (ברבים ליטראות), או פאונד (Pound) היא יחידת מידה המשמשת לציון מסה. היחידה מסומנת בקיצור באותיות lb או lbs.
השימוש ביחידה זו מקובל בארצות הברית ובמספר מדינות נוספות. ישנן מספר הגדרות שונות ליחידת מידה זו. ההגדרה המקובלת כיום היא שליברה אחת שקולה ל־0.45359237 קילוגרם.
מקורה של היחידה ביחידת המשקל הרומאית "ליברה". מקור המילה "פאונד" בשפות הגרמאניות אשר קיצרו את הביטוי הלטיני "ליברה פונדו" (Libra pondo) – שמשמעו "במשקל ליברה".
הגדרות

במהלך ההיסטוריה הוגדרה יחידת משקל זה באופן שונה:
הגדרות > ליברה רומית

ה"ליברה" (בלטינית: "מאזניים" או "משקל") הייתה יחידת מידה למסה באימפריה הרומית. יחידה זו הייתה שקולה בערך ל־327 גרמים, והתחלקה ל־12 אונקיות.
הגדרות > פפונד גרמני

הפפונד (Pfund) הגרמני התפתח מהליברה הרומית, אולם הגדרת הפפונד השתנתה במהלך ימי הביניים ובעת החדשה, וכן השתנתה ממקום למקום. כך לדוגמה בנירנברג, בימי הביניים, היה הפפונד שקול ל־510 גרמים, ואילו בברלין היה הפפונד שקול ל־467 גרמים.
בשנת 1854 נקבע באופן רשמי ברחבי גרמניה כי הפפונד יהיה שקול ל־500 גרמים. כיום, בעקבות המעבר לשיטה המטרית, הפפונד בגרמניה אינו בשימוש רשמי, ובשימוש יומיומי הוא משמש לתאר חצי קילוגרם.
הגדרות > ליברה צרפתית

הליברה (Livre) הייתה יחידת המשקל בה נעשה שימוש בצרפת מאז ראשית ימי הביניים. יחידה זו התפתחה אף היא מהליברה הרומית. במהלך השנים השתנתה הגדרתה של היחידה. הליברה אסטרלין (livre esterlin) בה נעשה שימוש החל מהמאה ה־9 ועד אמצע המאה ה־14 הייתה שקולה ל־367.1 גרמים.
בליברת פריז (Livre de Paris או Livre poids de marc) שהייתה שקולה ל־489.5, ונקבעה על ידי ז'אן השני, מלך צרפת, נעשה שימוש החל מאמצע המאה ה־14 ועד שלהי המאה ה־18.
לאחר המהפכה הצרפתית, בעקבות המעבר לשיטה המטרית, נקבעה הליברה המטרית (Livre métrique) שהייתה שקולה לקילוגרם אחד. ליברה זו נקבעה בצו מה־13 בברוימר בשנה התשיעית למהפכה (13 Brumaire an IX), והייתה בשימוש בין השנים 1800–1812.
צו מה־28 במרץ 1812 הגדיר את הליברה כמשקל של 500 גרמים. יחידה זו בוטלה רשמית ב־1 בינואר 1840 בעקבות צו מה־4 ביולי 1837.
מאמצע המאה ה־19, נותרה הליברה כיחידה המשמשת בלשון העם בלבד, ולא כיחידה רשמית, והיא מסמלת 500 גרמים (מחצית הקילוגרם).
הגדרות > ליברה אנגלית (פאונד בריטי)

לאורך השנים השתנתה הגדרת הליברה באנגליה ובממלכה המאוחדת.
הפאונד אוורדפואה (Avoirdupois pound) שימש למדידת מוצרים כבדים. סוחרים עשו שימוש ב"פאונד הסוחרים" (Merchants' pound) ובלונדון נעשה שימוש ב"פאונד לונדון" (London pound) או ב"פאונד המצודה" (Tower pound). מקור שמו של המטבע הבריטי, הפאונד, או הלירה שטרלינג, הוא בכסף סטרלינג במשקל פאונד אחד.
הגדרות > ליברה אנגלית (פאונד בריטי) > פאונד אווארדיפואה

מקורו של הפאונד אווארדיפואה (Avoirdupois מאנגלית-נורמנית "aveir de peis" - "משקל של סחורות") בהסדרה שבוצעה על ידי סוחרי העיר לונדון בשנת 1303. בתקופת שלטונו של הנרי השמיני, מלך אנגליה הוסדרה יחידת המידה תוך הגדרת היחידה על בסיס ליברת טרואה (פאונד טרוי), אולם בפועל המשיך השימוש בשתי היחידות זו לצד זו כאשר משקל האחת היה 7,002 גריין ומשקל השנייה 6,999 גריין.
חוק המידות והמשקלות משנת 1878 של הפרלמנט הבריטי הגדיר את יחידת הפאונד וקבע את משקלה 0.453592338 ק"ג (היינו קילוגרם אחד היה שקול ל־2.20462278 פאונדים). יחידת משקל זו נודעה בשם "פאונד אימפריאלי" (Imperial pound).
בשנת 1883 נקבע משקל הפאונד ב־0.4535924277 ק"ג, ובשנת 1889 נחקק חוק הקובע את משקל הפאונד ב־0.45359243 ק"ג.
בארצות הברית נעשה שימוש בפאונד זה כאשר הוא מוגדר בחקיקה משנת 1893 במסגרתה נקבע כי קילוגרם אחד שקול ל־2.20462 פאונדים. בשנת 1894 שונה יחס זה ונקבע כי קילוגרם אחד שקול ל־2.20462234 פאונדים.
הגדרות > ליברה אנגלית (פאונד בריטי) > פאונד אווארדיפואה > פאונד בינלאומי

בשנת 1959 הוסכם בין ארצות הברית ומדינות חבר העמים הבריטי על הגדרה בינלאומית של פאונד האוורדפואה והוא שקול ל־0.45359237 קילוגרם. פאונד זה הוסדר בחקיקה באנגליה בשנת 1963.
בהתאם להסדרה זו שקול פאונד אחד ל־16 אונקיות ול־7,000 גריין.
הגדרות > ליברה אנגלית (פאונד בריטי) > ליברת טרוי (פאונד טרוי)

מקורו של ליברת טרוי במידות שהיו נהוגות בעיר הצרפתית טרואה בה נהגו סוחרים אנגלים לסחור החל מתקופת שלטונו של קרל הגדול (ראשית המאה התשיעית). השימוש בשיטה זו הייתה נפוצה בעיקר בקרב רוקחים, תכשיטנים ויהלומנים באנגליה.
ליברת טרוי שקולה ל־12 אונקיות ול־5,760 גריין (כיום ליברה זו הייתה שקולה ל־373.2417216 גרמים).
יחידה זו אינה בשימוש כיום. בממלכה המאוחדת בוטל השימוש ביחידה פאונד טרוי זו ב־6 בינואר 1879. אונקיית טרוי עדיין בשימוש בקרב תכשיטנים ויהלומנים.
הגדרות > ליברה אנגלית (פאונד בריטי) > ליברת המצודה (פאונד טאוור)

יחידה זו התבססה על גרעין חיטה (השוקל כ־50 מ"ג), בניגוד ליתר השיטות שהתבססו על גרעין שעורה (השוקל כ־65 מ"ג). יחידה זו הייתה בשימוש על ידי המטבעה המלכותית של הממלכה המאוחדת, אשר שכנה במצודת לונדון (ומכאן שמה). ליברת המצודה הייתה שקולה ל־350 גרמים. היחידה בוטלה בשנת 1527.
| 0 | 1 | 2 | 3 | 4 |
| --- | --- | --- | --- | --- |
| 1 ליברת המצודה (12 אונקיות המצודה) | = | 7,200 גרעיני המצודה | = | 5,400 גרעיני טרויה |
| 1 אונקיות המצודה (20 פני המצודה) | = | 600 גרעיני המצודה | = | 450 גרעיני טרויה |
| 1 פני המצודה | = | 30 גרעיני המצודה | = | 22½ גרעיני טרויה |
הגדרות > ליברה אנגלית (פאונד בריטי) > ליברת הסוחרים (פאונד סוחרים)

ליברת הסוחרים (Libra mercantoria) או פאונד הסוחרים (Mercantile pound) הייתה שקולה ל־9,600 גרעיני חיטה (15 אונקיות המצודה). השימוש בליברה זו היה נפוץ באנגליה עד אמצע המאה ה־14 במרבית ענפי המסחר, למעט מסחר בתבלינים וזהב.
הגדרות > ליברה אנגלית (פאונד בריטי) > פאונד לונדוני

פאונד לונדוני היה שקול ל־7,200 גרעיני טרוי:
| 0 | 1 | 2 | 3 | 4 |
| --- | --- | --- | --- | --- |
| 1 פאונד לונדון | = | 1⅓ פאונד המצודה | = | 7,200 גרעיני טרוי |
| 1 אונקיית לונדון | = | 1 אונקיית המצודה | = | 450 גרעיני טרוי |
| 1 פני לונדון | = | 1 פני המצודה | = | 22½ גרעיני טרוי |
הגדרות > ליברה אנגלית (פאונד בריטי) > פאונד צמר

פאונד צמר (Wool pound) היה שקול 6,992 גרעינים, ושימש למדידת משקל של צמר.